బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘కార్తీకదీపం’ నవంబర్ 14 ఎపిసోడ్ : ‘డాడీ వంటలక్కనే పెళ్లి చేసుకోవాలి’.. సీన్ సూపరబ్బా!
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 651 ఎపిసోడ్‌లను పూర్తి చేసుకుని.. 652 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Nov 15, 2019, 07:30AM IST
కార్తీకదీపం నవంబర్ 14
తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (నవంబర్ 14) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
గత ఎపిసోడ్‌లో ఏం జరిగిందంటే..
కార్తీక్ పదే పదే సౌర్య తండ్రి ఎప్పటికీ రాడు అని హిమతో చెప్పడంతో హిమ.. దీప దగ్గరకు వెళ్లి అదే విషయం చెబుతుంది. అది విన్న హిమ చాలా బాధపడుతుంది. సౌర్య తన టీచర్ ద్వారా.. ‘విహారీ అమెరికాలో లేడు.. ఇక్కడే ఉన్నాడు’ అని తెలుసుకుంటుంది. దాంతో సౌర్య ఆలోచనలో పడుతుంది.
652 ఎపిసోడ్‌లో హైలైట్స్‌..
హిమ, దీప కలిసి స్కూల్‌కి క్యారేజ్‌లు తీసుకొస్తారు. హిమ ఎక్కడికి వెళ్లిందో తెలియన సౌందర్య.. ఆ విషయం తెలుసుకోవడానికి స్కూల్ వచ్చి అక్కడ వెయిట్ చేస్తుంది. దీపతో హిమని చూసిన సౌందర్య.. కాస్త కోపంగా వచ్చి.. ‘ఏమే బుడొంకాయ్? వంటలక్క ఇంటికి వెళ్తున్నానని చెప్పొచ్చుగా?’ అని తిడుతుంది. దాంతో హిమ కాస్త అమాయకంగా ముఖంపెట్టి.. ‘సారీ నాన్నమ్మా.. చెబుదామనుకున్నాను కానీ.. అనుకోకుండా వెళ్లాను’ అంటుంది. దాంతో ‘సరే నువ్వు వెళ్లి చేతులు కడుక్కుని రా’ అని పంపించి.. ‘హిమ నీ దగ్గరకు ఎందుకు వచ్చిందే?’ అని దీపని అడుగుతుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
సౌందర్య అడిగిన ప్రశ్నకు.. దీప ‘అదే నాకు అర్థం కాలేదు అత్తయ్యా.. సౌర్య వాళ్ల డాడీ ఇక రారటగా వంటలక్కా అని అడిగింది. ఎప్పటికీ రారని వాళ్ల డాడీ(కార్తీక్)నే తనకి చెప్పాట’ అంటుంది. వాళ్లు మాట్లాడుకుంటుండగా సౌర్య వచ్చి.. కోపంగా.. ‘అమ్మా నాకు ఎందుకు అబద్దం చెప్పావమ్మా? విహారీ మావయ్య ఇక్కడే ఉన్నారటగా?’ అంటుంది. ఆ మాటలు విన్న సౌందర్య షాక్ అవుతుంది. దీప కవర్ చేయడానికి ప్రయత్నించినా సౌర్య వినిపించుకోకుండా.. ‘నేను అతడ్ని కలవడానికి వెళ్తాను’ అంటూ కోపంగా అక్కడ నుంచి వెళ్లిపోతుంది. దాంతో సౌందర్య టెన్షన్‌గా ‘అసలు ఈ పిల్లలు ఏంటే? ఏం చేద్దాం అనుకుంటున్నారు?’ అని తిట్టుకుంటుంది.
సౌర్య వెతుక్కుంటూ విహారీ ఇంటికి వెళ్తుంది. తులసి తలుపు తీసి.. సౌర్యను గుర్తు పడుతుంది. గతంలో దీప ఇంటికి వచ్చినప్పుడు తులసిని సౌర్య చూడ్డంతో.. సౌర్య కూడా తులసిని గుర్తుపడుతుంది. విహారీ మావయ్య ఇల్లు ఇదే అని తులసి చెప్పడంతో.. సౌర్య చాలా హ్యాపీగా ఫీల్ అవుతుంది. ఇంట్లో దీప ఫొటో చూసిన సౌర్య.. ‘ఆంటీ మీకు మా నాన్న తెలుసా?’ అని అడుగుతుంది. తులసి తెలియదు అని చెబుతుంది. ‘మరి విహారీ మావయ్యకు తెలుసా ఆంటీ?’ అంటుంది సౌర్య.
విహారీకి కూడా తెలియదని తులసి చెప్పడంతో తిరిగి ఇంటికి బయలుదేరుతుంది సౌర్య. వెళ్తూ వెళ్తూ.. దీప ఫొటో వచ్చేలా సెల్ఫీ తీయనమని తులసిని అడిగి.. సెల్ఫీ తీసుకుని.. ‘మా అమ్మకు పంపించండి’అని చెప్పి వెళ్లిపోతుంది. దీప కార్తీకదీపాలు వెలిగిస్తుంది. వెలిగిచిన కాసేపటికి ఆపిపోతాయి. వెంటనే బాధతో... ‘కార్తీకదీపాలుగా ఇవి.. ఈ దీప వెలిగిస్తే ఆరిపోకుండా ఉంటాయా? పేరులో కార్తీక్ ఉందిగా.. ఆరిపోతాయి.. ఇక ఈ జీవితం ఇలా గడిచిపోవాల్సిందేనా’ అంటూ ‘ఆరనీకుమా దీపం కార్తీకదీపం’ అంటూ పాడుతూ ఏడుస్తుంది. ఇంతలో ఆ దీపాన్ని చిట్టి చేతులు వెలిగిస్తాాయి.(సౌర్య అయ్యుండొచ్చు)
కమింగ్ అప్‌లో...
హిమ, శ్రావ్య, ఆదిత్య, భాగ్యం, మురళీ కృష్ణ.. అంతా కలిసి కూర్చుని ఉంటారు. హిమ శ్రావ్యతో.. ‘శ్రావ్యా పిన్నీ.. నువ్వు చెబుతే మా డాడీ వింటారటగా?’ అంటుంది. ‘అవును’ అంటుంది శ్రావ్య. ‘అయితే మా డాడీని త్వరగా పెళ్లి చేసుకోమని చెప్పు ప్లీజ్’అంటుంది హిమ. దాంతో అంతా పెద్దగా నవ్వుతారు. వెంటనే హిమా.. ‘ప్లీజ్ పిన్నీ.. మా డాడీ వెంటనే వంటలక్కనే పెళ్లి చేసుకోమని చెప్పు’ అంటుంది. అంతా షాక్ అవుతారు. (సౌర్య వాళ్ల నాన్న ఇక రాడు అని చెప్పడం, భార్యకు ఉండాల్సిన లక్షణాలు దీపలో గుర్తించడమే హిమ నిర్ణయానికి కారణం) మరి తెలుగు ప్రేక్షకుల కోరిక హిమ తీరుస్తుందో లేదో చూడాలి. మరిన్ని వివరాలు తరువాయి భాగంలో చూద్దాం.. కార్తీకదీపం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.